
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 904 


4 Ιουλίου 2003 


ΑΠΟΦΑΣΕΙ Σ 

Αριθ. Φ34/6565/1114 

Κανονισμός Οικονομικής Οργάνωσης και Λογιστικής Λει- 
τουργίαςτου Λογαριασμού Αγροτικής Εστίας (Λ.Α.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23 και 27 του Ν. 1558/85 
(137Α),του άρθρου 5του Π.Δ. 437/85 (157Α) και του Π.Δ. 
372/95 (20ΙΑ). 

2. Τις διατάξεις του άρθρου 29α του Ν. 1558/85 που 
προστέθηκε με το άρθρο 27 του Ν. 2081/92 (154Α) και 
αντικαταστάθηκε με το άρθρο 1 του Ν. 2469/97 (38Α). 

3. Τις διατάξεις της παρ. 6 του άρθρου 2 του Ν. 
3050/2002 «Σύσταση Λογαριασμού Αγροτικής Εστίας και 
άλλες διατάξεις». 

4. Τις διατάξεις του Π.Δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (57 Α)». 

5. Τηνοικ. 80088/31.10.2001 (ΦΕΚ 1485/Β/31.10.2001) 
απόφαση του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Εργασίας και Κοινωνικών Ασφαλί¬ 
σεων Ροβέρτο Σπυρόπουλο». 

6. Την 1100383/1330/Α0006/31-10-2001 απόφαση του 
Πρωθυπουργού και Υπουργού Οικονομικών «Καθορι¬ 
σμός Αρμοδιοτήτων των Υφυπουργών Οικονομικών» 
(1485 Β). 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ο Κανονισμός Οικονομικής Οργάνωσης και Λογιστικής 
Λειτουργίας του Λογαριασμού Αγροτικής Εστίας διέπεται 
από τις ακόλουθες διατάξεις 

ΚΕΦΑΛΑΙΟ Α’ 

ΓΕΝΙΚΑ 

Άρθρο 1 
Σύσταση 

1. Ο Λογαριασμός Αγροτικής Εστίας ο οποίος συνεστή- 
θη με το άρθρο 1 του Ν. 3050 (ΦΕΚ 214/Α/2002) και στα 


επόμενα άρθρα θα αποκαλείται χάριν συντομίας «Λ.Α.Ε.» 
η «Λογαριασμός» υπάγεται στην αρμοδιότητα του Οργα¬ 
νισμού Γεωργικών Ασφαλίσεων (Ο.Γ.Α). 

2. Έδρα του Λ.Α.Ε. ορίζεται η έδρα της Κεντρικής Υπη¬ 
ρεσίας του Ο.Γ.Α. 

Άρθρο 2 

Πεδίο Εφαρμογής-Γενικές Διατάξεις. 

1. Η οικονομική και λογιστική λειτουργία του Λ.Α.Ε. που 
λειτουργεί με τη μορφή Ειδικού Λογαριασμού διέπεται 
από τις διατάξεις της παρούσας απόφασης. 

2.0 Λογαριασμός Αγροτικής Εστίας έχει οικονομική και 
λογιστική αυτοτέλεια και τηρείται από τον Ο.Γ.Α., ο οποί¬ 
ος του παρέχει Διοικητική και Λογιστική Υποστήριξη. 

Άρθρο 3 

Οικονομικό Έτος 

1. Οικονομικό έτος είναι η χρονική περίοδος που περι¬ 
λαμβάνει τις διαχειριστικές, διοικητικές και λογιστικές 
πράξεις που έχουν σχέση με τη διαχείριση των εσόδων και 
εξόδων και των περιουσιακών γενικά στοιχείων του Λ. Α. Ε. 

2. Το Οικονομικό έτος της διαχείρισης του Λ.Α.Ε. αρχί¬ 
ζει την 1η Ιανουάριου και λήγει την 31η Δεκεμβρίου του 
ιδίου ημερολογιακού έτους. 

3. Η λογιστική χρήση του Λ.Α.Ε. ταυτίζεται με το οικονο¬ 
μικό έτος. 

ΚΕΦΑΛΑΙΟ Β’ 

ΠΡΟΫΠΟΛΟΓΙΣΜΟΣ 

Άρθρο 4 

Έννοια και Περιεχόμενο Προϋπολογισμών 

1. Προϋπολογισμός είναι η διοικητική πράξη με την 
οποία προσδιορίζονταιτα έσοδα και καθορίζονταιτα όρια 
των εξόδων - πιστώσεων του Λ.Α.Ε. για κάθε οικονομικό 
έτος. 

2. Ο Προϋπολογισμός του Λογαριασμού περιλαμβάνει 
τα προβλεπόμενα έσοδα και έξοδα αυτού, σύμφωνα με 
τις διατάξεις του Ν.3050/2002. 

3. Τα έσοδα και έξοδα του προϋπολογισμού ταξινομού¬ 
νται κατά είδος, ομάδα και κατηγορία, ανάλογα με την αι¬ 
τία και τη φύση τους, σύμφωνα μετά οριζόμενα στο Κλα¬ 
δικό Λογιστικό Σχέδιο των Φορέων Κοινωνικής Ασφάλι¬ 
σης. 

4. Στον προϋπολογισμό του Λ.Α.Ε. επισυνάπτονται ειδι¬ 
κοί πίνακες στους οποίους αναγράφονται οι πιστώσεις σε 
βάρος των οποίων επιτρέπεται η έκδοση ενταλμάτων 
προπληρωμής. Οι πίνακες αυτοί μπορούν να τροποποι¬ 
ούνται κατά τη διάρκεια εκτέλεσης του Προϋπολογισμού 
με απόφαση του Υπουργού Εργασίας και Κοινωνικών 
Ασφαλίσεων, ύστερα από πρόταση του Δ.Σ του Ο.Γ.Α. 

5. Επίσης σε ειδικούς πίνακες αναγράφονται οι πιστώ¬ 
σεις σε βάρος των οποίων θα πραγματοποιούνται οι πά- 
σης φύσεως επενδύσεις, που πραγματοποιούνται είτε 
από ίδια Κεφάλαια του Λ.Α.Ε. είτε από Κεφάλαια των προ¬ 
γραμμάτων της Ευρωπαϊκής Ένωσης και άλλων Διεθνών 
Οργανισμών, σε ειδικό δε πίνακα εμφανίζεται και το προ- 
βλεπόμενο ταμιακό υπόλοιπο του προηγούμενου οικονο¬ 
μικού έτους, στο οποίο αναφέρεται ο υπό έγκριση προϋ¬ 
πολογισμός και χρησιμοποιείται στην ανακεφαλαίωση 
για την κάλυψη ενδεχομένου ελλείμματος. 

Άρθρο 5 

Κατάρτιση και έγκριση Προϋπολογισμού 

1. Ο Προϋπολογισμός κάθε οικονομικού έτους καταρτί¬ 
ζεται από τη Διαχειριστική Επιτροπή του Λ.Α.Ε. πριν από 
την έναρξη του οικονομικού έτους και υποβάλλεται για 
έγκριση στο Διοικητικό Συμβούλιο του Ο.Γ.Α. μέσα στο 
μήνα Δεκέμβριο του προηγούμενου οικονομικού έτους, 
συνοδευόμενος από την Εισηγητική Έκθεση, που περιέ¬ 
χει ανάλυση και αιτιολόγηση των επί μέρους κονδυλίων 
των προβλεπομένων εσόδων και εξόδων. 

2. Ο Προϋπολογισμός με την Εισηγητική Έκθεση, μετά 
την έγκρισή του από το Διοικητικό Συμβούλιο του Ο.Γ.Α., 
υποβάλλεται για έγκριση στον Υπουργό Εργασίας και 
Κοινωνικών Ασφαλίσεωντο αργότερο μέχριτέλοςτου μη¬ 
νάς Δεκεμβρίου του προηγούμενου οικονομικού έτους. 

3. Εφόσον με την έναρξη του οικονομικού έτους, δεν 
έχει εγκριθεί ο προϋπολογισμός από τον Υπουργό Εργα¬ 
σίας και Κοινωνικών Ασφαλίσεων, η εκτέλεση αυτού κατά 
το πρώτο εξάμηνο του έτους, ενεργείται μέχρι ποσοστού 
50% από τις αντίστοιχες πιστώσεις του προϋπολογισμού 
του προηγούμενου οικονομικού έτους. 

4. Με απόφαση του Υπουργού Εργασίας και Κοινωνικών 
Ασφαλίσεων, ύστερα από αιτιολογημένη πρόταση του 
Δ.Σ του Ο. Γ.Α., επιτρέπεται, το κατά την προηγούμενη πα¬ 
ράγραφο ποσοστό να αυξάνεται μέχρι του συνόλου των 
πιστώσεων του προϋπολογισμού του προηγούμενου οι¬ 
κονομικού έτους. 

Με όμοιες αποφάσεις, επιτρέπεται η είσπραξη εσόδων 
και η πραγματοποίηση εξόδων, μη εγγεγραμμένων στον 
προϋπολογισμό του προηγούμενου οικονομικού έτους, 
σύμφωνα με τα οριζόμενα στις αποφάσεις αυτές. 

5. Σε εξαιρετικές περιπτώσεις, όταν πρόκειται για δα¬ 
πάνες των οποίων η πληρωμή είναι υποχρεωτική από διά¬ 
ταξη νόμου ή δικαστική απόφαση ή σύμβαση που έχει συ- 
ναφθεί κατά τα προηγούμενα οικονομικά έτη, επιτρέπε¬ 
ται, με την επιφύλαξη των διατάξεων του δευτέρου 
εδαφίου της προηγούμενης παραγράφου, να πραγματο¬ 
ποιούνται μέχρι του συνόλου των αντίστοιχων πιστώσεων 
του προϋπολογισμού του προηγούμενου οικονομικού 
έτους, με αποφάσεις του Δ.Σ του Ο.Γ.Α. 

6. Επιτρέπεται η σύνταξη ελλειμματικού προϋπολογι¬ 
σμού εφόσον αιτιολογείται στην Εισηγητική έκθεση αυ¬ 
τού ο τρόπος κάλυψης του ελλείμματος στο σύνολό του. 


Άρθρο 6 
Πιστώσεις 

1. Τα ποσά που προβλέπονται στον προϋπολογισμό των 
εξόδων για ορισμένες δαπάνες ή δαπάνες όμοιας φύσης 
καλούνται πιστώσεις. 

2. Οι πιστώσεις διακρίνονται σε: 
α. τακτικές 

β. αναπληρωματικές 
γ. έκτακτες 
δ. ειδικές και 
ε. συμπληρωματικές 

3. Τακτικές πιστώσεις είναι τα προϋπολογισθέντα έξο¬ 
δα κάθε οικονομικού έτους, τα οποία πληρώνονται με βά¬ 
ση τα προϋπολογισθέντα έσοδα του αυτού οικονομικού 
έτους. 

4. Αναπληρωματικές πιστώσεις είναι οι χορηγούμενες 
για ενίσχυση των τακτικών πιστώσεων που κατά την εκτέ¬ 
λεση του προϋπολογισμού αποδείχθηκαν ανεπαρκείς. 

5. Έκτακτες πιστώσεις είναι οι χορηγούμενες για έκτα¬ 
κτες επείγουσες ανάγκες που δεν προβλέφθηκαν αρχικά 
στον προϋπολογισμό. 

6. Ειδικές πιστώσεις είναι οι χορηγούμενες για ειδική αι¬ 
τία. Αυτές αντικρίζονται από έκτακτους ειδικούς πόρους 
(δάνεια, δωρεές κλπ) και δεν επιτρέπεται να χρησιμοποι¬ 
ηθούν για προσαύξηση άλλων πιστώσεων τακτικών ή ει¬ 
δικών, που είναι εγγεγραμμένες στον προϋπολογισμό. 

7. Συμπληρωματικές πιστώσεις είναι οι χορηγούμενες 
μετά τη λήξη του οικονομικού έτους προς κάλυψη υπέρ¬ 
βασης πίστωσης, που έγινε κατά τη διάρκεια του οικονο¬ 
μικού έτους από λογιστικό λάθος. 

Άρθρο 7 
Αποθεματικά 

Στον προϋπολογισμό αναγράφονται πιστώσεις με τίτλο: 
α. Τακτικό Αποθεματικά που χρησιμοποιείται αποκλει¬ 
στικά για συ μπλήρωση των πιστώσεων που δεν επαρκούν 
και που υπολογίζεται σε ποσοστό μέχρι 7% του συνόλου 
των δαπανών. 

β. Έκτακτο Αποθεματικά που χρησιμοποιείται αποκλει¬ 
στικά για την κάλυψη εκτάκτων δαπανών, που δεν ήταν 
δυνατόν να προβλεφθούν κατά τη σύνταξη του προϋπο¬ 
λογισμού και που υπολογίζεται σε ποσοστό μέχρι 3% του 
συνόλου των δαπανών. 

Άρθρο 8 

Ειδικότης πιστώσεων 

1. Οι πιστώσεις που αναγράφονται στον Προϋπολογι¬ 
σμό του Λ.Α.Ε. πρέπει να είναι εξειδικευμένες και να χρη¬ 
σιμοποιούνται αποκλειστικά για αντιμετώπιση των δαπα¬ 
νών για τις οποίες προβλέφθηκαν. 

2. Κατ’ εξαίρεση επιτρέπεται, σε περίπτωση ανεπάρκει¬ 
ας κάποιων πιστώσεων του προϋπολογισμού του Λ.Α.Ε. 
και με την προϋπόθεση ότι δεν υπάρχουν ή δεν επαρκούν 
τα αποθεματικά του, να αυξάνονται αυτές με απόφαση 
των αρμοδίων οργάνων που εγκρίνουν τον προϋπολογι¬ 
σμό με ταυτόχρονη ισόποση μείωση άλλων πιστώσεων ή 
ταυτόχρονη αύξηση του ελλείμματος, με την επιφύλαξη 
των διατάξεων της παρ. 6 του άρθρου 5 του παρόντος. 

Άρθρο 9 

Εγγραφή πιστώσεων κατά τη διάρκεια εκτέλεσης 
του προϋπολογισμού. 

Κατά τη διάρκεια της εκτέλεσης του προϋπολογισμού 
του Λ.Α.Ε. επιτρέπεται, με απόφαση των αρμοδίων για την 

έγκριση αυτού οργάνων, εγγραφή στον προϋπολογισμό 
των εξόδων του, πιστώσεων ισόποσων προς τα έσοδα 
που πραγματοποιούνται: 

α. από αδιάθετα υπόλοιπα χρηματικών ενταλμάτων 
προπληρωμής. 

β. από επιστροφή ποσών που καταβλήθηκαν αχρεω- 
στήτως για επαύξηση των πιστώσεων σε βάρος των οποί¬ 
ων εκδόθηκαν εντάλματα πληρωμής. 

γ. από έσοδα που προορίζονται, κατά ρητή διάταξη νό¬ 
μου, για αντιμετώπιση ορισμένης δαπάνης, με αύξηση 
της πίστωσης της δαπάνης αυτής. 

Άρθρο 10 

Αναμόρφωση Προϋπολογισμού 

1. Κατά τη διάρκεια της εκτέλεσης του προϋπολογι¬ 
σμού επιτρέπεται, με απόφαση των αρμοδίων για την 
έγκριση αυτού οργάνων, η αναμόρφωση αυτού: 

α. με αύξηση των πιστώσεων και ταυτόχρονα ισόποση 
μείωση του τακτικού αποθεματικού. 

β. με εγγραφή νέων πιστώσεων και ταυτόχρονα ισόπο¬ 
ση μείωση του έκτακτου αποθεματικού. 

γ. με εγγραφή πιστώσεων ισόποσων με τα έσοδα που 
προβλέπονται στο άρθρο 9 του παρόντος. 

δ. με τον περιορισμό άλλων πιστώσεων ή την αύξηση 
του ελλείμματος, σύμφωνα με τις διατάξεις της παρ.2 του 
άρθρου 8 του παρόντος. 

2. Σε περίπτωση εξάντλησης των πιστώσεων των απο- 
θεματικώντου άρθρου 7, είναι δυνατή η εγγραφή νέων πι¬ 
στώσεων στον προϋπολογισμό με απόφαση των αρμο¬ 
δίων για την έγκριση αυτού οργάνων, με ισόποση μείωση 
του προβλεπόμενου πλεονάσματος και σε περίπτωση 
ανεπάρκειας αυτού με μείωση του ταμιακού υπολοίπου. 

Άρθρο 11 
Έξοδα 

1. Έξοδα Προϋπολογισμού είναι οι πληρωμές που 
πραγματοποιούνται σε βάρος των πιστώσεών του, στη 
διάρκεια του οικονομικού έτους στο οποίο αναφέρεται ο 
προϋπολογισμός, ανεξάρτητα από τη χρονική περίοδο 
στην οποία δημιουργήθηκε η υποχρέωση για πληρωμή. 

Ως χρόνος πραγματοποίησης της πληρωμής θεωρείται 
ο χρόνος έκδοσης του οικείου τίτλου. 

2. Βεβαιούμενες δικαστικώς (έντοκα) εκπρόθεσμες 
οφειλές, από και προς το Λ. Α.Ε., του Δημοσίου ή Ν.Π.Δ.Δ. 
ή Ν.Π.Ι.Δ. ή Φ.Κ.Α. ή Φυσικών Προσώπων, επιβαρύνονται 
με ποσοστό έξι 6% τοις εκατό ετησίως ως νόμιμο τόκο και 
τόκο υπερημερίας, από την ημερομηνία επίδοσης της 
αγωγής, εκτός εάν διαφορετικά ορίζεται από ειδικό νόμο 
ή σύμβαση. 

3. Οι δαπάνες διοίκησης του ΟΓΑ που βαρύνουν τον 
Κλάδο (Δ/νση) Αγροτικής Εστίας καταβάλλονται από την 
υποχρεωτική ασφάλιση του ΟΓΑ και υπολογίζονται κατ' 
έτος, οι μεν γενικές δαπάνες σύμφωνα με το φύλλο μερι¬ 
σμού γενικών εξόδων του ΟΓΑ, ανάλογα με το ύψος των 
παροχών των Κλάδων του ΟΓΑ, οι δε ειδικές δαπάνες βα¬ 
ρύνουν απευθείας το ΛΑΕ. και εγκρίνεται η απόδοσή 
τους, στην υποχρεωτική ασφάλιση του ΟΓΑ, με χρέωση 
του Λ.Α.Ε., με την απόφαση του Διοικητικού Συμβουλίου 
που εγκρίνει το Γ ενικό Απολογισμό και τις οικονομικές κα¬ 
ταστάσεις του ΟΓΑ. 

Άρθρο 12 
Ανάληψη Δαπανών 

1. Πριν από κάθε ενέργεια για την εκτέλεση οποιοσδή¬ 


ποτε δαπάνης του Λ.Α.Ε. απαιτείται η έγκριση της Διαχει¬ 
ριστικής Επιτροπής. 

Η έγκριση αυτή μπορεί να παρέχεται εκ των υστέρων 
μόνο σε εξαιρετικές περιπτώσεις. 

2. Η παραπάνω έγκριση παρέχεται με έκθεση ανάληψης 
δαπάνης, που συντάσσεται από τον Κλάδο Αγροτικής 
Εστίας στην οποία αναγράφονται: 

α. Οι διατάξεις νόμων ή διοικητικών πράξεων, στις οποί¬ 
ες στηρίζεται η δαπάνη. 

β. Το είδος και η αιτία της δαπάνης. 

γ. Το οικονομικό έτος. 

δ. Η επιβάρυνση που προκαλείται στον Προϋπολογι¬ 
σμό. 

ε. Ο τίτλος και κωδικός Αριθμός του Λογαριασμού. 

στ. Ο οικείος Κωδικός Αριθμός Εξόδου. 

3. Στην έκθεση της προηγουμένης παραγράφου, βεβαιώ¬ 
νεται από τον Προϊστάμενο του Κλάδου Οικονομικών Υπη- 
ρεσιώντου Ο. ΓΆ., με βάση τα στοιχεία που τηρούνται σ’ αυ¬ 
τόν, ότι υπάρχει πίστωση και δεν γίνεται υπέρβασή της. 

4. Οι δαπάνες για παροχές για εκτέλεση αποφάσεωντα- 
κτικών ή διοικητικών Δικαστηρίων ή Επιτροπών και για 
απόδοση των ποσών που εισπράττονται για λογαριασμό 
του Δημοσίου και τρίτων, αναλαμβάνονται, απάτην έναρ¬ 
ξη του οικονομικού έτους για ολόκληρο το ποσό των οι¬ 
κείων πιστώσεων που έχουν εγγράφει στον προϋπολογι¬ 
σμό, χωρίς να απαιτείται γι’ αυτό άλλη διοικητική πράξη. 

5. Γιατην ανάληψη των δαπανών διοίκησης του Κλάδου 
(Δ/νσης) Αγροτικής Εστίας ισχύουν τα αναφερόμενα 
στην παρ. 3 του άρθρου 11 της παρούσας. 

Άρθρο 13 

Εκκαθάριση εξόδων 

1. Η εκκαθάριση των εξόδων του Λ.Α.Ε., ήτοι ο προσ¬ 
διορισμός των δικαιωμάτων των πιστωτώντου, ενεργείται 
από τον Κλάδο Αγροτικής Εστίας, με συγκέντρωση δικαι- 
ολογητικών στοιχείων, που είναι θεωρημένα από τον οι¬ 
κείο διατάκτη ή το εξουσιοδοτημένο όργανο, αυτεπάγ- 
γελτα, όσες φορές υπάρχουν στον Κλάδο πλήρη δικαιο- 
λογητικά που να αποδεικνύουν τα δικαιώματα των 
πιστωτών. 

2. Η εκκαθάριση εξόδων του Λ.Α.Ε. ενεργείται με πρά¬ 
ξη, που συντάσσεται στην αναλυτική κατάσταση που συ¬ 
νοδεύει τα οικεία δικαιολογητικά, στην οποία καταχωρεί- 
ται αριθμητικά και ολογράφως το χρηματικό ποσό που εκ¬ 
καθαρίζεται. 

Η πράξη αυτή μονογράφεται από τα υπηρεσιακά όργα¬ 
να που ελέγχουν τα δικαιολογητικά, υπογράφεται δε από 
τον Προϊστάμενο του Τμήματος Διανομής Παροχών και 
Εκκαθάρισης Δαπανών του Κλάδου Αγροτικής Εστίας. 

3. Υπεύθυνος για την πληρότητα και ορθότητα των δι- 
καιολογητικών κάθε εκκαθαριζόμενης δαπάνης είναι κα¬ 
τά κύριο λόγο ο υπάλληλος που διενήργησε τον έλεγχο 
και ο Προϊστάμενος του Τμήματος Διανομής Παροχών και 
Εκκαθάρισης Δαπανών του Κλάδου Αγροτικής Εστίας. 

4. Στην περίπτωση εκκαθάρισης περισσοτέρων απαιτή¬ 
σεων, ενός ή περισσοτέρων δικαιούχων, επισυνάπτεται 
στα δικαιολογητικά και συγκεντρωτική κατάσταση των 
επί μέρους ποσών των αναλυτικών καταστάσεων. 

Στην κατάσταση αυτή συντάσσονται οι προβλεπόμενες 
από τις παραγρ. 1 και 2 του παρόντος άρθρου πράξεις θε¬ 
ώρησης και εκκαθάρισης της δαπάνης. 

5. Στην περίπτωση διορθώσεων στην πράξη εκκαθάρι¬ 
σης, οι διορθωτέοι αριθμοί ή οι διορθωτέες λέξεις δια- 

γράφονται με μια μόνη κόκκινη γραμμή η δε αναγραφή 
του ορθού γίνεται, ή με παραπομπή ή και μεπαρεγγραφή. 
Οι διορθώσεις αυτές μονογράφονται από τον υπάλληλο 
που εκκαθαρίζει τη δαπάνη. 

6. Εάν κατά τον έλεγχο των δικαιολογητικών από τον 
Κλάδο Αγροτικής Εστίας διαπιστωθούν ελλείψεις και ατέ¬ 
λειες, αυτά επιστρέφονται για συμπλήρωση και διόρθω¬ 
ση στις αρμόδιες υπηρεσίες. 

Άρθρο 14 

Δικαιολογητικά εκκαθάρισης των δαπανών. 

1. Τα έξοδα του Λ.Α.Ε. αναγνωρίζονται και εκκαθαρίζο¬ 
νται από τα αρμόδια όργανα, με βάση τα προβλεπόμενα 
από τις κείμενες διατάξεις του Λ.Α.Ε. ή τα προβλεπόμενα 
για κάθε είδος δαπάνης δικαιολογητικά τα οποία αποδει- 
κνύουν την απαίτηση των πιστωτών τους, και τα οποία 
μπορούν να συμπληρωθούν και με άλλα στοιχεία, που κα¬ 
θορίζονται με απόφαση της Διαχειριστικής Επιτροπής 
του Λ.Α.Ε. 

2. Όπου από τις κείμενες διατάξεις δεν ορίζονται δι- 
καιολογητικά δαπανών, οι δαπάνες θα εκκαθαρίζονται 
με βάση τα δικαιολογητικά που προβλέπονται από τις 
ισχύουσες στο Δημόσιο διατάξεις για ανάλογες περι¬ 
πτώσεις. 

3. Τα δικαιολογητικά του Λ.Α.Ε. με βάση τα οποία εκδί- 
δεται το χρηματικό ένταλμα ή άλλος τίτλος πληρωμής, 
σφραγίζονται με τον αριθμό του χρηματικού εντάλματος 
το οποίο συνοδεύουν ή στο οποίο επισυνάπτονται. 

4. Στα δικαιολογητικά των δαπανών δεν συγχωρείται η 
ύπαρξη παρεγγραφών, διαγραφών, ξεσμάτων ή άλλων 
αλλοιώσεων. 

Άρθρο 15 

Έκδοση Χρηματικών Ενταλμάτων 

1. Τα χρηματικά εντάλματα πληρωμών του Λ.Α.Ε. συ- 
ντάσσονται με τον ίδιο τύπο που συντάσσονται τα λοιπά 
χρηματικά εντάλματα πληρωμών του ΟΓΑ. 

2. Σε κοινές και ομοειδείς απαιτήσεις περισσοτέρων δι¬ 
καιούχων επιτρέπεται η έκδοση ενός μόνου χρηματικού 
εντάλματος. 

Στην περίπτωση αυτή στο πρωτότυπο του εντάλματος 
επισυνάπτεται ονομαστική κατάσταση των δικαιούχων, 
που περιλαμβάνει, σε ίδιες στήλες όλα τα στοιχεία που 
προσδιορίζουν την ταυτότητα του δικαιούχου, την αιτία 
πληρωμής, το ποσό της απαίτησης καθενός, τις τυχόν 
αναλογούσες στο ποσό αυτό κρατήσεις υπέρ του Δημο¬ 
σίου και τρίτων, το απομένον μετά την αφαίρεση των κρα¬ 
τήσεων αυτών ποσό και τα αθροίσματα των ποσών κάθε 
στήλης. 

Στην κατάσταση αυτή συντάσσεται πράξη εκκαθάρι¬ 
σης, όπως ορίζεται στην παραγρ. 2 του άρθρου 13. 

3. Επιτρέπεται η έκδοση χρηματικού εντάλματος, με βά¬ 
ση δικαιολογητικά που είναι συνημμένα σε άλλο εκδοθέν 
χρηματικό ένταλμα. Στην περίπτωση αυτή στα αντίγραφα 
και στο στέλεχος αυτού σημειώνεται παραπομπή στο 
χρηματικό ένταλμα, στο οποίο έχουν επισυναφθεί τα δι- 
καιολογητικά. 

Άρθρο 16 

Θεώρηση Χρηματικών Ενταλμάτων. 

1. Τα χρηματικά εντάλματα συντάσσονται από τον Κλά¬ 
δο (Δ/νση) Αγροτικής Εστίας, υπογράφονται από τον 
Προϊστάμενο του Κλάδου Αγροτικής Εστίας καιτον Υπεύ¬ 


θυνο του Τμήματος Διανομής Παροχών και Εκκαθάρισης 
Δαπανών και μονογράφονται από το συντάκτη τους. 

Αριθμούνται με τη σειρά καταχώρησής τους στο ενιαίο 
ημερολόγιο χρηματικών ενταλμάτων του ΟΓΑ και κατα- 
χωρούνται στα οικεία βιβλία. 

Στη συνέχεια, τα πρωτότυπα των χρηματικών ενταλμά¬ 
των μαζί με τα αντίγραφά τους για το Ελεγκτικό Συνέδριο 
και τα δικαιολογητικά που τα συνοδεύουν, αφού ελεγ¬ 
χθούν από την Υπηρεσία Προληπτικού Ελέγχου Δαπανών 
του Ο.Γ.Α. εγκρίνονται από τον Προϊστάμενο του Κλάδου 
Οικονομικών Υπηρεσιών του ΟΓΑ και αποστέλλονται με 
κατάσταση, που συντάσσεται σε δύο αντίγραφα, στον αρ¬ 
μόδιο για τον ΟΓΑ Επίτροπο του Ελεγκτικού Συνεδρίου, 
για την άσκηση του προληπτικού ελέγχου. 

Τα χρηματικά εντάλματα παραδίδονται μόνον από 
υπάλληλο του Ο.Γ.Α. στην αρμόδια Υπηρεσία Επιτρόπου 
του Ελεγκτικού Συνεδρίου και πάντοτε με απόδειξη. 

Ταπρωτότυπατωνχρηματικών ενταλμάτων, μετά τη θε¬ 
ώρησή τους από τον Επίτροπο του Ελεγκτικού Συνεδρί¬ 
ου, επαναφέρονται μαζί με μια από τις καταστάσεις στον 
Κλάδο Οικονομικών Υπηρεσιών προς εξόφληση. 

2. Τα χρηματικά εντάλματα που επιστρέφονται αθεώ¬ 
ρητα από τον Επίτροπο του Ελεγκτικού Συνεδρίου δια¬ 
γράφονται από την κατάσταση της παραγρ. 1 του παρό¬ 
ντος άρθρου με ερυθρά γραμμή, η δε επαναφορά τους 
ενεργείται με έγγραφο και κατάσταση που φέρει τον ίδιο 
αριθμό και την ένδειξη "δις" ή "τρις" ανάλογα με τον αριθ¬ 
μό της επαναφοράς. 

3. Τα χρηματικά εντάλματα, μετά τη θεώρησή τους από 
τον αρμόδιο για τον ΟΓΑ Επίτροπο του Ελεγκτικού Συνε¬ 
δρίου, εξοφλούνται σύμφωνα με ό,τι ισχύει για τις εξο¬ 
φλήσεις των λοιπών χρηματικών ενταλμάτων του ΟΓΑ. 

4. Ουδεμία μεταβολή στα στοιχεία του χρηματικού 
εντάλματος επιτρέπεται μετά τη θεώρηση αυτού. 

Σε κάθε περίπτωση μεταβολής των στοιχείων το ένταλ¬ 
μα ακυρώνεται και εκδίδεται νέο. 

5. Η ακύρωση των χρηματικών ενταλμάτων, τα οποία 
για οιονδήποτε λόγο δεν έχουν εξοφληθεί, ενεργείται με 
πράξη του διατάκτη της δαπάνης στο πρωτότυπο του 
χρηματικού εντάλματος και καταχωρείται μεερυθράγρα- 
φή στα οικεία βιβλία. 

Το χρηματικό ένταλμα που ακυρώθηκε, εφόσον έχει θε¬ 
ωρηθεί από τον Επίτροπο του Ελεγκτικού Συνεδρίου, 
επαναφέρεται σ’ αυτόν με έγγραφο για την καταχώρηση 
της ακύρωσης και επιστροφής στον Ο.Γ.Α. που το εξέδω¬ 
σε. 

Άρθρο 17 
Πληρωμές Εξόδων 

1. Τα έξοδα που εκκαθαρίζονται από το Τμήμα Διανομής 
Παροχών και Εκκαθάρισης Δαπανών του Λ.Α.Ε., πληρώ¬ 
νονται από το Τμήμα Λογιστηρίου του Κλάδου Οικονομι¬ 
κών Υπηρεσιών του Ο.Γ.Α. με βάση τα χρηματικά εντάλ¬ 
ματα που συντάσσονται σύμφωνα μετά ανωτέρω. 

2. Με τα χρηματικά εντάλματα εντέλλεται η καταβολή 
του συνολικού χρηματικού ποσού της οφειλής. 

3. Οι μεταφορές από λογαριασμό Πιστωτικού Οργανι¬ 
σμού σε άλλο λογαριασμό Πιστωτικού Οργανισμού ενερ- 
γούνται με εντολή μεταφοράς που υπογράφεται από τον 
Πρόεδρο της Διαχειριστικής Επιτροπής. 

4. Σε κάθε χρηματικό ένταλμα ή άλλο τίτλο πληρωμής 
επισυνάπτονται, με ευθύνη του αρμοδίου οργάνου που 
εκδίδει αυτό, τα δικαιολογητικά στοιχεία που προβλέπο- 

νται από τις κείμενες διατάξεις όπως αυτές ισχύουν κάθε 
φορά. 

5. Η ενταλματοποίηση των πραγματοποιηθεισών δαπα¬ 
νών που αφορούν σε αμοιβές Τραπεζών, φύλακτρα και 
φόρους διαθεσίμων που έχουν πληρωθεί στις Τράπεζες 
με παρακράτηση από τους λογαριασμούς των διαθεσί¬ 
μων του Λ.Α.Ε. που τηρούνται σ’ αυτές, γίνεται εκ των 
υστέρων και ειδικότερα με την παραλαβή των σχετικών δι- 
καιολογητικών και μέσα στην τρέχουσα χρήση. 

Άρθρο 18 

Εξόφληση Χρηματικών Ενταλμάτων 

1. Το Τμήμα Λογιστηρίου του Κλάδου Οικονομικών Υπη- 
ρεσιώντου ΟΓΑ, ότανπαραλάβειτο χρηματικό ένταλμαή 
άλλο τίτλο πληρωμής που εξέδωσε η αρμόδια Υπηρεσία, 
οφείλει με προσωπική ευθύνη, να ελέγχει εάν αυτό φέρει 
όλα τα εξωτερικά στοιχεία που ορίζουν οι κείμενες διατά¬ 
ξεις. 

2. Για κάθε τυχόν έλλειψη ή ανωμαλία που ήθελε διαπι¬ 
στωθεί, ο διαχειριστής αναφέρεται στο όργανο που εξέ¬ 
δωσε τον τίτλο πληρωμής το οποίο επιμελείται για την τα¬ 
κτοποίηση αυτής, σύμφωνα με τις κείμενες διατάξεις. 

Εάν οι ελλείψεις ή ανωμαλίες είναι τυπικές, το ανωτέρω 
δε όργανο δεν κρίνει αυτές ως ουσιώδεις ώστε να δικαιο¬ 
λογείται η άρνηση της πληρωμής, μπορεί με γραπτή εντο¬ 
λή του και ευθύνη του να διατάξει την εξόφληση των χρη¬ 
ματικών ενταλμάτων ή άλλων τίτλων πληρωμής. 

Το έγγραφο της άρνησης πληρωμής και η γραπτή εντο¬ 
λή του οργάνου αυτού επισυνάπτονται στο πρωτότυπο 
του εξοφλούμενου τίτλου πληρωμής. 

3. Τα χρηματικά εντάλματα εξοφλούνται, από τα αρμό¬ 
δια για την πληρωμή των δαπανών του φορέα όργανα, σε 
μετρητά ή με επιταγή ή εντολή σε χρέωση του τηρούμε¬ 
νου σε Τράπεζα ή άλλο Πιστωτικό Οργανισμό λογαρια¬ 
σμό του Λ.Α.Ε., με την επίδειξη ταυτότητας ή με την προ¬ 
σκόμιση των προβλεπόμενων από το νόμο δικαιολογητι- 
κών. 

4. Εφόσον οι πληρωμέςτου Λ.Α.Ε. ενεργούνται με εντο¬ 
λή σε Τράπεζα, δικαιολογητικό εξόφλησης των χρηματι¬ 
κών ενταλμάτων αποτελεί η εγγραφή στα αντίγραφα κί¬ 
νησης (θχίΓαίίε) του τραπεζικού λογαριασμού του Λ.Α.Ε., 
της εκτέλεσης της εντολής στην Τράπεζα. Με όμοιο τρό¬ 
πο αποδεικνύεται και η εξόφληση της επιταγής. 

5. Η εξόφληση των χρηματικών ενταλμάτων ή άλλων τί¬ 
τλων πληρωμής στηρίζεται σε πρωτότυπα δικαιολογητι- 
κά έγγραφα ή επικυρωμένα αντίγραφα αυτών. 

6. Οι δικαιούχοι πληρωμής του Λ.Α.Ε. νομιμοποιούνται, 
σύμφωνα με τα ισχύοντα για τις λοιπές πληρωμές του 
Ο.Γ.Α. 


Άρθρο 19 
Βεβαίωση Εσόδων 

1. Έσοδα είναι τα ποσά που βεβαιώνονται κατά κωδικό 
αριθμό στη διάρκεια του οικονομικού έτους στο οποίο 
αναφέρεται ο προϋπολογισμός, ανεξάρτητα από τη χρο¬ 
νική περίοδο που προέρχονται. 

2. Η βεβαίωση των εσόδων θεωρείται ότι έχει πραγμα¬ 
τοποιηθεί με τη χρέωση της οφειλής στους τηρούμενους 
από το Λ.Α.Ε. σχετικούς λογαριασμούς με βάση την από¬ 
φαση του Δ.Σ. του ΟΓΑ περί απόδοσης στο Λογαριασμό 
της ατομικής εισφοράς των ασφαλισμένων του Κλάδου 
Κύριας Ασφάλισης Αγροτών ή την κοινή απόφαση των 
Υπουργών Οικονομίας και Οικονομικών και Εργασίας και 


Κοινωνικών Ασφαλίσεων για την Κρατική Επιχορήγηση 
και αποδεικνύεται η είσπραξή τους από την εγγραφή τους 
στα αντίγραφα κίνησης (θχίΐΉίΙε) των τραπεζικών λογα¬ 
ριασμών του Λ.Α.Ε. 

Άρθρο 20 

Επιστροφή ποσών αχρεωστήτως εισπραχθέντων 

1. Επιστροφή των ατομικών εισφορών των ασφαλισμέ¬ 
νων που έχουν εισπραχθεί αχρεωστήτως, γίνεται σύμφω¬ 
να με τα ισχύοντα για τις επιστροφές ασφαλιστικών ει- 
σφορώντου Κλάδου Κύριας Ασφάλισης Αγροτών. 

2. Στις υπόλοιπες περιπτώσεις είσπραξης ποσών αχρε¬ 
ωστήτως, η επιστροφή αυτών γίνεται και χωρίς αίτηση 
του δικαιούχου με απόφαση της Διαχειριστικής Επιτρο¬ 
πής του Λογαριασμού μετά από σχετική έκθεση που συ- 
ντάσσεται από τις αρμόδιες υπηρεσίες του που έκαναν 
την είσπραξη. 

3. Η σχετική έκθεση εκκαθάρισης περιλαμβάνει τα εξής 
στοιχεία: 

α. Τοντίτλο του Λ.Α.Ε. που τη συντάσσει. 

β. Το ονοματεπώνυμο του δικαιούχου. 

γ. Τα στοιχεία της απόδειξης είσπραξης. 

δ. Το ποσό και την αιτία της επιστροφής που διατυπώ¬ 
νεται με σαφήνεια και υπογράφεται αρμόδια. 

4. Εάν κατά την εκκαθάριση δεν διαπιστωθεί ληξιπρό- 
θεσμη οφειλή του δικαιούχου, εκδίδεται χρηματικό 
ένταλμα από τις αρμόδιες υπηρεσίες και αποστέλλεται 
σχετική ειδοποίηση σ'αυτόν. Σε αντίθετη περίπτωση 
ενεργείται οίκοθεν συμψηφισμός από το Λογαριασμό. 

ΚΕΦΑΛΑΙΟ Γ’ 

ΠΡΟΠΛΗΡΩΜΕΣ 

Άρθρο 21 

Προϋποθέσεις προπληρωμών - Διαδικασία έκδοσης 
χρηματικών ενταλμάτων προπληρωμής 

1. Για εκτέλεση δαπανών, για τις οποίες από τη φύση 
τους ή λόγω επείγουσας υπηρεσιακής ανάγκης, δεν είναι 
δυνατό να τηρηθεί η διαδικασία έκδοσης τακτικών χρη¬ 
ματικών ενταλμάτων, επιτρέπεται η προκαταβολή του 
απαιτούμενου ποσού από το Λογαριασμό με χρηματικό 
ένταλμα προπληρωμής. 

2. Τα χρηματικά εντάλματα προπληρωμής εκδίδονται 
από τον Κλάδο Αγροτικής Εστίας, σύμφωνα με ό,τι προ- 
βλέπεται στηνπαρ. 1 του άρθρου 16 του παρόντος, μετά 
από απόφαση της Διαχειριστικής Επιτροπής, όπου ανα- 
φέρονται τα πραγματικά περιστατικά τα οποία στοιχειο¬ 
θετούν το χαρακτηρισμό της δαπάνης ως επείγουσας ή 
ότι υπάρχει αντικειμενική αδυναμία για την πληρωμή της 
απευθείας στους δικαιούχους. 

3. Τα χρηματικά εντάλματα προπληρωμής εξοφλούνται 
από τον Κλάδο Οικονομικών Υπηρεσιών του ΟΓΑ σύμφω¬ 
να με όσα ισχύουν για την εξόφληση χρηματικών ενταλ¬ 
μάτων πληρωμής. 

Άρθρο 22 

Περιορισμοί έκδοσης Ενταλμάτων Προπληρωμής 

1. Τα εντάλματα προπληρωμής εκδίδονται στο όνομα 
μονίμων υπαλλήλων του Ο.Γ.Α., κατ’ εξαίρεση δε και στο 
όνομα μονίμων δημοσίων υπαλλήλων ή μονίμων υπαλλή¬ 
λων άλλων Φορέων ή υπαλλήλων άλλων Νομικών Προσώ¬ 
πων αποσπασμένων στον Ο.Γ.Α., μετά από έγκριση του 
φορέα στον οποίο ανήκουν αυτοί. 

2. Από το ποσό των χρηματικών ενταλμάτων προπλη¬ 
ρωμής της προηγούμενης παραγράφου καταβάλλονται 
οι δαπάνες που πραγματοποιούνται μέχρι τη λήξη της 
προθεσμίας απόδοσης λογαριασμού. 

3. Δεν επιτρέπεται η έκδοση ενταλμάτων προπληρωμής 
στο όνομα υπαλλήλων του Ο.Γ.Α. που ασκούν καθήκοντα 
ταμία ή εισπράκτορα, εκτός εάν αυτά αφορούν έξοδα με¬ 
τακίνησής τους. 

4. Εντάλματα προπληρωμής επιτρέπεται να εκδίδονται 
μέχρι την τελευταία ημέρα του προτελευταίου μήνα κάθε 
οικονομικού έτους. 

Κατ’ εξαίρεση, για την αντιμετώπιση επειγουσών ανα¬ 
γκών, επιτρέπεται η έκδοση ενταλμάτων προπληρωμής 
μέχρι τέλους του οικονομικού έτους. 

5. Σε καμιά περίπτωση δεν επιτρέπεται η έκδοση νέου 
χρηματικού εντάλματος προπληρωμής στο όνομα υπαλλή¬ 
λου που καθυστερείτην απόδοση λογαριασμού μετά τη λή¬ 
ξη της προθεσμίας που έχει ταχθεί, για προηγούμενο χρη¬ 
ματικό ένταλμα είτε αυτό αφορά την ίδια είτε άλλη αιτία. 

6. Επίσης δεν επιτρέπεται η έκδοση χρηματικού εντάλ¬ 
ματος προπληρωμής εφόσον παραμένουν ατακτοποίητα, 
άνω των τριών από τα χρηματικά εντάλματα, που είχαν εκ- 
δοθεί προηγουμένως για την ίδια ή άλλη αιτία, ανεξάρτη¬ 
τα εάν έληξε ή όχι, η προθεσμία που είχε ταχθεί για από¬ 
δοση λογαριασμού. 

Άρθρο 23 

Υποχρεώσεις υπολόγων από εντάλματα προπληρωμής 

1. Με το χρηματικό ένταλμα προπληρωμής, τίθεται στη 
διάθεση του υπολόγου, χρηματικό ποσό, με τον όρο να 
χρησιμοποιηθεί για τους σκοπούς που καθορίζονται από 
την οικεία απόφαση της Διαχειριστικής Επιτροπής και την 
απόδοση λογαριασμού από τη διαχείριση του χρηματικού 
εντάλματος, μέσα στην προθεσμία που τάσσεται με την 
απόφαση αυτή. 

2. Ο υπόλογος που ορίζεται με την απόφαση του οικεί¬ 
ου διατάκτη υποχρεούται να εισπράττει έγκαιρα το ποσό 
που τίθεται στη διάθεσή του με το χρηματικό ένταλμα 
προπληρωμής. 

Εφόσον δεν παρίσταται ανάγκη άμεσης χρησιμοποίη¬ 
σης, το ποσό αυτό κατατίθεται σε Πιστωτικό Ίδρυμα σε 
λογαριασμό στο όνομά του. 

3. Δεν επιτρέπεται η κατάθεση στον αυτό λογαριασμό 
χρημάτων που προέρχονται από άλλο ένταλμα, με εξαί¬ 
ρεση την περίπτωση, κατά την οποία, στο όνομα του ιδίου 
υπολόγου, εκδίδονται περισσότερα από ένα χρηματικά 
εντάλματα για την αυτή αιτία. 

4. Η ανάμιξη ιδιωτικών χρημάτων με τα χρήματα του Λο¬ 
γαριασμού απαγορεύεται. 

Το τυχόν πλεόνασμα που διαπιστώνεται κατά την επιθε¬ 
ώρηση στη διαχείριση του υπολόγου, παραμένει στο Τα¬ 
μείο αυτού, μέχρι να αποδειχθεί η αιτία από την οποία 
προέρχεται. 

5. Οι υπόλογοι οφείλουν να επιδεικνύουν, για τη φύλα¬ 
ξη και την εξασφάλιση γενικά των χρημάτων που διαχει¬ 
ρίζονται, την ίδια επιμέλεια που επιδεικνύουν και για τη 
διαχείριση των δικώντους χρημάτων ευθυνόμενοι για κά¬ 
θε τυχόν απώλεια ή μείωση αυτών. 

6. Κάθε υπόλογος οφείλει να τηρεί ημερολόγιο της δια- 
χείρισηςτου χρηματικού ποσού που του ανατίθεται, ώστε 
σε κάθε χρονική στιγμή να εξακριβώνεται με ευχέρεια το 
υπόλοιπο που βρίσκεται στα χέρια του ή στο λογαριασμό 
του Πιστωτικού Ιδρύματος. 


Άρθρο 24 
Ευθύνες Υπολόγου 

1. Σε περίπτωση που δεν έχει διατεθεί ολόκληρο το πο¬ 
σό του εντάλματος, ο υπόλογος υποχρεούται να καταθέ¬ 
σει το αδιάθετο υπόλοιπο στο λογαριασμό Ταμειακής 
Διαχείρισης του Λ.Α.Ε., το αργότερο μέχρι τη λήξη της 
προθεσμίας που έχει ορισθεί για την απόδοση του λογα¬ 
ριασμού. 

Η απόδειξη κατάθεσης του αδιάθετου ποσού πρέπει να 
επισυνάπτεται στα δικαιολογητικά του εντάλματος που 
θα τακτοποιηθεί. 

2. Εάν εκπληρωθεί ή ματαιωθεί ο σκοπός για τον οποίο 
εκδόθηκε το χρηματικό ένταλμα προπληρωμής πριν τη 
λήξη της προθεσμίας που έχει ορισθεί για την απόδοση 
του λογαριασμού και δεν προβλέπεται η πραγματοποίη¬ 
ση άλλης πληρωμής, ο υπόλογος υποχρεούται να κατα¬ 
θέσει αμέσως στο λογαριασμό Ταμειακής Διαχείρισης 
του Λ.Α. Ε. το τυχόν αδιάθετο ποσό του εντάλματος αυτού 
και να αποδώσει λογαριασμό, χωρίς να περιμένει τη λήξη 
της προθεσμίας που έχει ορισθεί. 

3. Επίσης έχει υποχρέωση άμεσης κατάθεσης και στην 
περίπτωσηπου υπάρχει στα χέρια του αδιάθετο ποσό του 
χρηματικού εντάλματος που διαχειρίζεται και δεν προο¬ 
ρίζεται για την πληρωμή άμεσων και επιτακτικών δαπα¬ 
νών. 

4. Για κάθε αδιάθετο χρηματικό ποσό που προέρχεται 
από εντάλματα προπληρωμής και βρίσκεται στα χέρια 
του υπόλογου κατά παράβαση των διατάξεωντων παρ. 1, 
2 και 3 του παρόντος άρθρου, εκτός από την πειθαρχική 
ευθύνη που έχει ο υπόλογος, καταβάλλεται απ’ αυτόν και 
προσαύξηση, λόγω εκπρόθεσμης επιστροφής, η οποία 
ανέρχεται σε ποσοστό ένα (1) %, επί του παρακρατουμέ- 
νου αυτού ποσού για κάθε μήνα καθυστέρησης που λαμ- 
βάνεται αδιαίρετα και στο ακέραιο. 

Το ανωτέρω ποσοστό δύναται να αυξομειώνεται με 
απόφαση του Υπουργού Εργασίας και Κοινωνικών Ασφα¬ 
λίσεων, μετά από πρόταση της Διαχειριστικής Επιτροπής 
του Λ.Α.Ε και έγκριση του Διοικητικού Συμβουλίου του 
ΟΓΑ. 

5. Στην περίπτωση θανάτου ή ανικανότητας του υπολό¬ 
γου εντάλματος προπληρωμής, η απόδοση λογαρια¬ 
σμού, πραγματοποιείται από τους κληρονόμους ή τους 
νόμιμους αντιπροσώπουςτου, με μέριμνα της υπηρεσίας 
στην οποία ανήκε. 

Άρθρο 25 

Τρόπος τακτοποίησης των ενταλμάτων προπληρωμής 

1. Ο υπόλογος, με τη λήξη της προθεσμίας που έχει τα¬ 
χθεί για απόδοση λογαριασμού, υποχρεούται να υποβά¬ 
λει στην υπηρεσία του Λογαριασμού που εξέδωσε το χρη¬ 
ματικό ένταλμα προπληρωμής μαζί με τα οικεία δικαιολο- 
γητικά και σχετική αναφορά. 

2. Τα παραπάνω δικαιολογητικά μετά από έλεγχο και 
εκκαθάριση της σχετικής δαπάνης υποβάλλονται στο 
Τμήμα Λογιστηρίου του Κλάδου Οικονομικών Υπηρεσιών 
του ΟΓΑ, απ' όπου αποστέλλονται στον αρμόδιο για τον 
ΟΓΑ Επίτροπο του Ελεγκτικού Συνεδρίου, για την απαλ¬ 
λαγή του υπολόγου. 

3. Κάθε πληρωμή που ενεργείται από τον υπόλογο πρέ¬ 
πει να στηρίζεται σε πλήρη και νόμιμα δικαιολογητικά. 

4. Κάθε πληρωμή που διενεργείται από τον υπόλογο και 
είναι πρόδηλα άσχετη με το σκοπό για τον οποίο εκδόθη- 

κε το ένταλμα προπληρωμής, θεωρείται έλλειμμα και κα¬ 
ταλογίζεται σε βάρος του υπολόγου. 

5. Τα παραστατικά στοιχεία δαπανών που εκδόθηκαν 
μετά τη λήξη της προθεσμίας απόδοσης του εντάλματος 
προπληρωμής δεν μπορούν να αποτελέσουν δικαιολογη- 
τικά γιατηντακτοποίησή του, εφόσον δε χορηγήθηκε από 
τη Διαχειριστική Επιτροπή και το Δ.Σ. του ΟΓΑ, με αιτιο¬ 
λογημένη απόφαση, παράταση της προθεσμίας. 

6. Στην περίπτωση απώλειας ή έλλειψης ή φθοράς χρη¬ 
μάτων ή δικαιολογητικών, που διαπιστώνεται με τη νόμιμη 
διαδικασία αναπληρώνεται από τον υπόλογο μέσα σε 24 
ώρες, διαφορετικά τίθεται εκτός διαχείρισης και καταλο¬ 
γίζεται η έλλειψη σε βάρος του. 

Άρθρο 26 

Ελλείμματα Υπολόγου 

1. Κάθε έλλειψη υλικού καταλογίζεται σε χρήμα με βά¬ 
ση τηντρέχουσα τιμή του κατάτο χρόνο καταλογισμού, η 
οποία προσδιορίζεται από τη Διαχειριστική Επιτροπή του 
Λ.Α.Ε. και εγκρίνεται από το Δ.Σ. του ΟΓΑ. 

2. Απαγορεύεται η ανάμειξη ξένων χρημάτων στη δια¬ 
χείριση του υπολόγου και για κάθε χρηματικό πλεόνασμα 
που εμφανίζεται στη διαχείριση, συνιστάται παρακαταθή¬ 
κη μέχρι να αποδειχθεί η αιτία αυτού. 

3. Ως έλλειμμα θεωρείται και κάθε μη σύννομη πληρω¬ 
μή. 

Οι πληρωμές αυτές καταλογίζονται εξ ολοκλήρου σε 
βάρος των υπολόγων και των αχρεωστήτως λαβόντων. 

Τα ποσά που καταβάλλονται στο Λογαριασμό από τους 
υπολόγους επιστρέφονται σ' αυτούς, εφόσον εισπρα- 
χθούν αυτά και από τους αχρεωστήτως λαβόντες. 

Άρθρο 27 

Συνέπειες από μη εμπρόθεσμη απόδοση λογαριασμού 
στα εντάλματα προπληρωμής 

1. Εάν μέσα σε ένα μήνα από τη λήξη της προθεσμίας 
που έχει ταχθεί για απόδοση λογαριασμού δεν υποβλη¬ 
θούν από τον υπόλογο τα οικεία δικαιολογητικά, η Διαχει¬ 
ριστή Επιτροπή του Λογαριασμού, με πρόταση του Προϊ¬ 
σταμένου του Κλάδου Αγροτικής Εστίας, υποχρεούταινα 
διατάξει την επίσχεση του συνόλου των αποδοχών του 
υπολόγου, μέχρι του ποσού για το οποίο καθυστερείταιη 
απόδοση λογαριασμού, κοινοποιώντας τη σχετική διατα¬ 
γή στον Κλάδο Οικονομικών Υπηρεσιών του ΟΓΑ. 

Σε περίπτωση που το καθυστερούμενο προς απόδοση 
ποσό είναι μεγαλύτερο του συνόλου των αποδοχών του 
υπολόγου, τότε η επίσχεση πραγματοποιείται και επί των 
αποδοχών των επομένων μηνών αυτού μέχρι της εξόφλη¬ 
σης του πιο πάνω ποσού. 

2. Το Τμήμα Λογιστηρίου του Κλάδου Οικονομικών Υπη¬ 
ρεσιών του ΟΓΑ εκτελεί αμέσως τη διαταγή για την επί¬ 
σχεση των αποδοχών του υπολόγου, η οποία καταχωρεί 
τα παρακρατούμενα ποσά σε προσωρινό λογαριασμό μέ¬ 
χρι να τακτοποιηθεί οριστικά το ένταλμα, οπότε επιστρέ- 
φονται αυτά στον υπόλογο. 

Σε αντίθετη όμως περίπτωση, αυτά καταχωρούνται στα 
έσοδα του Προϋπολογισμού του Λογαριασμού. 

3. Εφόσον ως υπόλογος έχει ορισθεί μη υπάλληλος του 
Ο.Γ.Α., την επίσχεση των αποδοχών του διατάσσει η προϊ- 
σταμένη αυτού Αρχή, με πρόταση του Προϊσταμένου του 
Κλάδου Αγροτικής Εστίας και απόφαση της Διαχειριστι¬ 
κής Επιτροπής του Λ.Α.Ε., η οποία εγκρίνεται από το Δ.Σ. 
του ΟΓΑ. 


4. Σε περίπτωση εκπρόθεσμης απόδοσης λογαριασμού 
από τον υπόλογο, η οποία οφείλεται σε αποδεδειγμένη 
αμέλειά του, που συνιστά στην προκειμένη περίπτωση 
παράβαση καθήκοντος, εκτός των συνεπειών που προ- 
βλέπονται από τις διατάξεις των παραγρ. 1 και 2 του πα¬ 
ρόντος άρθρου, αυτός υπόκειται και σε πειθαρχική δίωξη, 
σύμφωνα με τις διατάξεις του πειθαρχικού δικαίου των 
υπαλλήλων. 

5. Εφόσον, μέσα στο τρίμηνο από τη λήξη της προθε¬ 
σμίας που έχει ταχθεί για απόδοση λογαριασμού δεν έχει 
γνωστοποιηθεί στον αρμόδιο Επίτροπο του Ελεγκτικού 
Συνεδρίου, η υποβολή των σχετικών δικαιολογητικών, κα¬ 
ταλογίζεται στον υπόλογο το ποσό του εντάλματος προ¬ 
πληρωμής. 

6. Στην περίπτωση που ο υπόλογος προσκομίζει στοι¬ 
χεία που δικαιολογούν επαρκώς τη μη απόδοση λογαρια¬ 
σμού, ο Επίτροπος του Ελεγκτικού Συνεδρίου, μπορεί με 
δικαιολογημένη πράξη του να αναστείλει εφάπαξ την έκ¬ 
δοση της καταλογιστικής πράξης, για χρονικό διάστημα 
που ορίζεται κατά την κρίση του, το οποίο όμως δεν μπο¬ 
ρεί να είναι, σε καμιά περίπτωση, μεγαλύτερο των έξι μη¬ 
νών. 

Στην περίπτωση που και σ’ αυτό το χρονικό διάστημα 
δεν αποδοθεί ο λογαριασμός, ο Επίτροπος εκδίδει σχετι¬ 
κή καταλογιστική πράξη. 

7. Οι παραπάνω καταλογιστικές πράξεις που εκδόθη¬ 
καν μπορούν να ανακληθούν μόνο από τον αρμόδιο Επί¬ 
τροπο, ύστερα από έλεγχο και θεώρηση των σχετικών δι- 
καιολογητικών απ’ αυτόν. 

8. Στην περίπτωση που κατά τη διενέργεια εκτάκτου 
ελέγχου της διαχείρισης του υπολόγου από επιθεωρητή 
της Γενικής Γραμματείας Κοινωνικών Ασφαλίσεων ή από 
άλλο αρμόδιο όργανο του Ο.Γ.Α. διαπιστωθεί ανωμαλία 
στη διαχείριση (έλλειμμα, κατάχρηση ολοκλήρου ή μέ¬ 
ρους του ποσού κλπ), ο ενεργήσας τον έλεγχο αφενός 
μεν αφαιρεί αμέσως από τον υπόλογο την παραπέρα δια¬ 
χείριση, αφετέρου μεριμνά για την έκδοση καταλογιστι- 
κής απόφασης για το ελλείπον ή καταχρασθέν ποσό, το 
οποίο βεβαιώνεται και εισπράττεται σύμφωνα με τις δια¬ 
τάξεις του Νόμου "Περί εισπράξεως Δημοσίων Εσόδων". 

9. Για τα ανωτέρω, ο ενεργήσας τον έλεγχο αναφέρει 
χωρίς αμέλεια στη Διεύθυνση Επιθεώρησης της Γενικής 
Γ ραμματείας Κοινωνικών Ασφαλίσεων, στον αρμόδιο Επί¬ 
τροπο του Ελεγκτικού Συνεδρίου και στην Προϊσταμένη 
Υπηρεσία του Υπολόγου. 

10. Κατά της ανωτέρω καταλογιστικής απόφασης χωρεί 
έφεση ενώπιον του Ελεγκτικού Συνεδρίου σύμφωνα με 
τις ισχύουσες γι’ αυτό διατάξεις. 

11. Οι ανωτέρω εκδιδόμενες καταλογιστικές αποφά¬ 
σεις μετά σχετικά αποδεικτικά βεβαίωσηςτης είσπραξης, 
αποτελούν δικαιολογητικά για την τακτοποίηση του οικεί¬ 
ου χρηματικού εντάλματος προπληρωμής μέχρι της τυ¬ 
χόν άρσης του επιβληθέντος καταλογισμού. 

Άρθρο 28 

Μεταβίβαση ποσών σε άλλους υπολόγους 

1. Σε περίπτωση υπηρεσιακής ανάγκης επιτρέπεται 
στον υπόλογο εντάλματος προπληρωμής, μετά από από¬ 
φαση του οικείου διατάκτη, μεταβίβαση σε άλλο υπάλλη¬ 
λο που ορίζεται από τον ίδιο διατάκτη, ολοκλήρου ή μέ¬ 
ρους του ποσού του εντάλματος, είτε για εκτέλεση τμή¬ 
ματος της δαπάνης, είτε για συνέχιση αυτής. 

2. Στην περίπτωση αυτή, η ευθύνη του πρώτου υπολό- 

γου περιορίζεται στο απ’ ευθείας διαχειρισθέν απ’ αυτόν 
ποσό και για το οποίο μπορεί να γίνει αυτοτελής απόδο¬ 
ση, για δε το υπόλοιπο ποσό υπόλογος καθίσταται εκεί¬ 
νος στον οποίο καταβλήθηκε αυτό, εφαρμοζόμενων ανά¬ 
λογα όλων των διατάξεων της παρούσης απόφασης. 

3. Κάθε μεταβολή που επέρχεται στον υπόλογο, σύμ¬ 
φωνα με τα παραπάνω, γνωστοποιείται στην Υπηρεσία 
που εξέδωσε το ένταλμα, στον Κλάδο Οικονομικών Υπη¬ 
ρεσιών του ΟΓΑ και στον Επίτροπο του Ελεγκτικού Συνε¬ 
δρίου. 

ΚΕΦΑΛΑΙΟ Δ’ 

ΠΑΓΙΕΣ ΠΡΟΚΑΤΑΒΟΛΕΣ 

"Αρθρο 29 

Σύσταση παγίων προκαταβολών 

1. Επιτρέπεται να συνιστώνται στο Λ. Α. Ε. πάγιες προκα¬ 
ταβολές με αποφάσεις του Υπουργού Εργασίας & Κοινω¬ 
νικών Ασφαλίσεων. 

Με τις αποφάσεις αυτές καθορίζονται: 

α. το ύψος της παγίας προκαταβολής και 

β. οιπιστώσεις, σε βάρος των οποίων επιτρέπεται η πλη¬ 
ρωμή δαπανών απ’ αυτή. 

2. Επιτρέπεται με αποφάσεις του Δ.Σ. του ΟΓΑ ή του 
παρ' αυτού εξουσιοδοτημένου οργάνου η κατανομή της 
πάγιας προκαταβολής σε περισσότερες της μιας διαχει¬ 
ρίσεις. 

3. Η διαχείριση των παγίων προκαταβολών ανατίθενται 
με απόφαση του Δ.Σ. του ΟΓΑ σε μονίμους υπαλλήλους 
αυτού και κατ' εξαίρεση ελλείψει ή κωλύματος αυτών, σε 
μονίμους υπαλλήλους Ν.Π.Δ.Δ. ή δημοσίους υπαλλή¬ 
λους, μετά από έγκριση του Προϊσταμένου της Υπηρε¬ 
σίας που ανήκουν. 

4 Ο διαχειριστής της πάγιας προκαταβολής ενεργεί τις 
σχετικές πληρωμές σε βάρος αυτής με βάση τα νόμιμα δι- 
καιολογητικά για κάθε είδος δαπάνης και στη συνέχεια τα 
υποβάλλει μέσα στο πρώτο δεκαπενθήμερο κάθε μηνάς 
στην αρμόδια για την εκκαθάριση υπηρεσία, η οποία εκ¬ 
δίδει εντός μηνάς τακτικά εντάλματα σε βάρος των οικεί¬ 
ων πιστώσεων του προϋπολογισμού Εξόδων και στο όνο¬ 
μα του διαχειριστή, ο οποίος με την εξόφληση των ανω¬ 
τέρω ενταλμάτων ανανεώνει με το ποσό αυτών, το μέρος 
της προκαταβολής που έχει δαπανήσει. 

Κατ' εξαίρεση επιτρέπεται με απόφαση του Υπουργού Ερ¬ 
γασίας & Κοινωνικών Ασφαλίσεων, μετά από πρόταση του 
Δ.Σ. του ΟΓΑ, όπως ο διαχειριστής της πάγιας προκαταβο¬ 
λής, να υποβάλλει τα ως άνω δικαιολογητικά ανά δίμηνο. 

ΚΕΦΑΛΑΙΟ Ε’ 

ΒΙΒΛΙΑ ΚΑΙ ΣΤΟΙΧΕΙΑ 

Άρθρο 30 

Γενικά βιβλία 

1. Ο Λ.Α.Ε. υποχρεούται να τηρεί τα παρακάτω γενικά 
βιβλία: 

α. Μητρώο Δικαιούχων, το οποίο περιλαμβάνει τους 
ασφαλισμένους του Κλάδου Κύριας Ασφάλισης Αγροτών 
που έχουν εξοφλήσει τις ληξιπρόθεσμες ασφαλιστικές ει¬ 
σφορές τους στον Κλάδο, τους συνταξιούχους του ΟΓΑ, 
τους συνταξιούχους του Λογαριασμού Ανασφάλιστων 
Υπερηλίκωντου άρθρου 1 του Ν. 1296/1982 καθώς και τα 
μέλη οικογενειών των ανωτέρω κατηγοριών, τα οποία εί¬ 
ναι καταχωρημένα στα βιβλία δικαιούχων περίθαλψης 
του ΟΓΑ. 


β. Βιβλίο Πρακτικώντωνσυνεδριάσεωντης Διαχειριστι¬ 
κής Επιτροπής. 

γ. Τις εκθέσεις του Σώματος Ορκωτών Λογιστών και του 
Ελεγκτικού Συνεδρίου. 

δ. Βιβλίο πρωτοκόλλου εισερχομένων και εξερχομένων 
εγγράφων. 

2. Εκτός από τα ανωτέρω, μπορεί κατά την κρίση της 
Διαχειριστικής Επιτροπής του Λογαριασμού να τηρού¬ 
νται και άλλα βιβλία που θεωρούνται απαραίτητα για την 
ακριβή παρακολούθηση και έλεγχο της δράσης του Λο¬ 
γαριασμού. 

Άρθρο 31 
Λογιστικά βιβλία 

1. Τα λογιστικά βιβλία του Λ.Α.Ε. τηρούνται υποχρεωτι¬ 
κά από τον Κλάδο Οικονομικών Υπηρεσιών του ΟΓΑ, 
ενταγμένα στα Λογιστικά βιβλία του ΟΓΑ και είναιτα εξής: 

α. Βιβλίο Απογραφών και Ισολογισμών, στο οποίο κατα- 
χωρούνταιη απογραφή, η ανάλυση του απολογισμού της 
διαχείρισης, ο Πίνακας Χρηματογράφων και οι οικονομι¬ 
κές καταστάσεις που προβλέπονται από τις διατάξεις του 
άρθρου 1 του Π.Δ. 80/97. 

β. Συγκεντρωτικό Ημερολόγιο. 

γ. Γενικό Καθολικό. 

δ. Αναλυτικά Καθολικά. 

ε. Αναλυτικά Ημερολόγια. 

στ. Βιβλίο μηνιαίων Ισοζυγίων Γενικού και Αναλυτικών 
Καθολικών. 

ζ. Βιβλίο Προϋπολογισμού. 

η. Βιβλίο χρεογράφων. 

2. Κάθε άλλο βιβλίο που προβλέπεται από την παρούσα 
απόφαση. 

Ανάλογα με τις ανάγκες του Λ.Α.Ε. τηρούνται και βοη¬ 
θητικά βιβλία καθώς και βιβλία κατά υπηρεσίες, καθορι¬ 
ζόμενα με απόφαση της Διαχειριστικής Επιτροπής του 
Λ.Α.Ε. 

3. Με απόφαση του εποπτεύοντος Υπουργού και ανά¬ 
λογα με τις ανάγκες του Λ.Α.Ε. μπορεί να επιβληθεί η τή¬ 
ρηση και άλλων βιβλίων εκτός αυτών, που αναφέρονται 
στην παράγραφο 1 του παρόντος άρθρου. 

4. Τα αναφερόμενα στις προηγούμενες παραγράφους 
βιβλία μπορεί να τηρούνται και κατά το σύστημα των κι¬ 
νητών φύλλων ή καρτελών. 

5. Τα λογιστικά βιβλία αριθμούνται πριν χρησιμοποιη¬ 
θούν κατά σελίδα ή φύλλο και μονογράφονται κατά φύλ¬ 
λο από τον Πρόεδρο του Δ.Σ. του ΟΓΑ, στην τελευταία δε 
σελίδα αυτών συντάσσεται πράξη θεώρησης στην οποία 
αναφέρεται ο αριθμός των σελίδων ή των φύλλων από τα 
οποία αποτελείται το βιβλίο και ο σκοπός για τον οποίο 
χρησιμοποιούνται. 

6. Την ανωτέρω θεώρηση μπορεί να φέρουν εκτός των 
υποχρεωτικών και τα λοιπά λογιστικά βιβλία. 

Άρθρο 32 

Εγγραφές στα βιβλία και αποδεικτική ισχύς αυτών 

1. Οι εγγραφές στα επίσημα (υποχρεωτικά) λογιστικά 
βιβλία στηρίζονται πάντοτε σε αποδεικτικά έγγραφα και 
αριθμημένα λογιστικά στοιχεία και βιβλία. 

2. Τα θεωρημένα και τηρούμενα από τον ΟΓΑ επίσημα 
βιβλία είναι δημόσια έγγραφα με πλήρη αποδεικτική ισχύ 
υπέρ αυτών, το δε κύρος των στοιχείων τους δεν μπορεί 
να αμφισβητηθεί. 

3. Απόσπασμα των βιβλίων αυτών υπογεγραμμένο από 
τον Πρόεδρο του Διοικητικού Συμβουλίου του ΟΓΑ ή το 
εξουσιοδοτημένο για το σκοπό αυτό όργανο, αποτελεί 
πλήρη απόδειξη ενώπιοντων δικαστηρίων και κάθε Αρχής. 

Άρθρο 33 

Αντικατάσταση απωλεσθέντων αποδεικτικών 
είσπραξης και τίτλων πληρωμής. 

1. Σε περίπτωση απώλειας αποδεικτικών είσπραξης ή 
τίτλων πληρωμής, εκδίδονται αντίγραφα αυτών, μετά τη 
διαπίστωση, προκειμένου μεν για αποδεικτικά είσπραξης 
ότι έχουν εισπραχθεί από το Λογαριασμό τα ποσά που 
αναφέρονται σ’ αυτά, προκειμένου δε για τίτλους πληρω¬ 
μής, ότι δεν έχουν εξοφληθεί. 

2. Τα αντίγραφα της ανωτέρω παραγράφου εκδίδονται 
μετά από απόφαση της Διαχειριστικής Επιτροπής του 
Λ.Α.Ε.., εγκρινομένη απότον Υπουργό Εργασίας και Κοι¬ 
νωνικών Ασφαλίσεων. 

Άρθρο 34 

Ανυπόγραφα αποδεικτικά χρέωσης 
ή πίστωσης της διαχείρισης. 

Ανυπόγραφα αποδεικτικά χρέωσης ή πίστωσης της 
διαχείρισης, που δεν μπορούν να συμπληρωθούν λόγω 
θανάτου του οργάνου που εξέδωσε αυτά ή άλλης αιτίας, 
υπογράφονται από τους διαδεχθέντες αυτόν στην υπη¬ 
ρεσία, αφού προηγουμένως βεβαιωθεί στη διαχείρισή 
του η εισαγωγή ή εξαγωγή των μετρητών, αξιών, ενσήμων 
ή υλικών για τα οποία αυτά εξεδόθησαν. 

Άρθρο 35 

Διαχειριστικά Αρχεία 

1. Στο Γραφείο Γραμματείας του Κλάδου Αγροτικής 
Εστίας τηρείται αρχείο όλων των εγγράφων και των δικαι- 
ολογητικών δαπανών του Λ.Α.Ε., τα οποία αποδεικνύουν 
το νόμιμο των πληρωμών του Λογαριασμού. 

2. Οι πράξεις απονομής παροχών, τηρούνται από το Τμή¬ 
μα Διανομής Παροχών και Εκκαθάρισης Δαπανώντου Κλά¬ 
δου Αγροτικής Εστίας και φυλάσσονται για δέκα (10) έτη. 

3. Τα υποχρεωτικά λογιστικά βιβλία που αναφέρονται 
στις διατάξεις του άρθρου 31, άλατα στοιχεία της διαχεί¬ 
ρισης καθώς και τα δικαιολογητικά ενταλμάτων πληρω¬ 
μής, τα οποία έχουν υποστεί προληπτικό έλεγχο, φυλάσ¬ 
σονται με ευθύνη του Κλάδου Οικονομικών Υπηρεσιών 
για όσο χρόνο προβλέπεται να διατηρούνται τα αντίστοι¬ 
χα αρχεία του ΟΓΑ. 

ΚΕΦΑΛΑΙΟ ΣΤ 

ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

Άρθρο 36 
Λογιστικό Σύστημα 

1. Τα Λογιστικά βιβλία του Λ.Α.Ε., ενταγμένα στα Λογι¬ 
στικά βιβλίατου ΟΓΑ, τηρούνται με βάση τις διατάξεις της 
παρούσης κατά τη διπλογραφική μέθοδο και κατά σύστη¬ 
μα συγκεντρωτικό, σύμφωνα με τις αρχές της λογιστικής 
επιστήμης. 

2. Για την τήρηση των λογιστικών βιβλίων εφαρμόζεται 
το Κλαδικό Λογιστικό σχέδιο των Φ.Κ.Α., όπως ισχύει κά¬ 
θε φορά. 

Άρθρο 37 

Κατάρτιση Απολογισμού - Οικονομικών Καταστάσεων 

1. Η Διαχειριστική Επιτροπή του Λ. Α. Ε., με εισήγηση του 


Κλάδου Οικονομικών Υπηρεσιών του ΟΓΑ, καταρτίζει κά¬ 
θε χρόνο τις Οικονομικές Καταστάσεις και τον Απολογι¬ 
σμό Εσόδων και Εξόδων του προηγούμενου οικονομικού 
έτους του Λογαριασμού. 

Οι Οικονομικές Καταστάσεις συνοδευόμενες από ειση¬ 
γητική έκθεση, καθώς και ο Απολογισμός Εσόδων και 
Εξόδων του Λ.Α.Ε. με αναλυτική έκθεση υποβάλλονται 
για έγκριση στο Δ.Σ. του ΟΓΑ, ταυτόχρονα με την υποβο¬ 
λή των Οικονομικών Καταστάσεων και του Γενικού Απο¬ 
λογισμού Εσόδων και Εξόδων του ΟΓΑ. Στη συνέχεια 
υποβάλλονται για έγκριση στον Υπουργό Εργασίας και 
Κοινωνικών Ασφαλίσεων. 

2. Ο Απολογισμός Εσόδων και Εξόδων κάθε οικονομι¬ 
κού έτους απεικονίζει τα αποτελέσματα της εκτέλεσης 
του προϋπολογισμού του αντίστοιχου οικονομικού έτους. 

Ειδικότερα εμφανίζει κατά στήλες και με την ίδια σειρά 
των λογαριασμών του προϋπολογισμού: 

α) Τα αρχικά προϋπολογισθέντα έσοδα και έξοδα. 

β) Τις συμπληρώσεις και τροποποιήσεις που έγιναν με¬ 
ταγενέστερα. 

γ) Τα πραγματοποιηθέντα έσοδα και έξοδα. 

δ) Τα επί πλέον ή επί έλαττον πραγματοποιηθέντα έσο¬ 
δα και έξοδα. 

ε) Το πλεόνασμα ή έλλειμμα. 

Άρθρο 38 

Είδη Οικονομικών Καταστάσεων 

1. Οι Οικονομικές Καταστάσεις είναι πίνακες στους 
οποίους εμφανίζονται τα στοιχεία του Ισολογισμού και 
ορισμένων άλλων λογαριασμών του Λ.Α.Ε. και περιλαμ¬ 
βάνονται αυτοτελώς στο Γενικό Απολογισμό Εσόδων και 
Εξόδων του ΟΓΑ. 

Οι Οικονομικές καταστάσεις είναι οι εξής: 

α. Η κατάσταση του Ισολογισμού. 

β. Η κατάσταση του Λογαριασμού Αποτελεσμάτων Χρή¬ 
σης. 

γ. Ο Πίνακας Διάθεσης Αποτελεσμάτων. 

δ. Η κατάσταση του Λογαριασμού Κύριας Δραστηριό¬ 
τητας. 

ε. Η κατάσταση του Λογαριασμού Παρεπόμενης Δρα¬ 
στηριότητας. 

στ. Το Προσάρτημα του Ισολογισμού και των Αποτελε¬ 
σμάτων Χρήσης. 

2. Το περιεχόμενο των οικονομικών καταστάσεων καθο¬ 
ρίζεται σύμφωνα με τα οριζόμενα στο Κλαδικό Λογιστικό 
Σχέδιο τωνΦ.Κ.Α. 

3. Οι οικονομικές καταστάσεις του Λ.Α.Ε. καταχωρού- 
νται αυτοτελώς στο βιβλίο Απογραφών και Ισολογισμών 
του ΟΓΑ. 

4. Η κατάσταση Ισολογισμού μαζί με την κατάσταση του 
Λογαριασμού Αποτελεσμάτων Χρήσεων και του Πίνακα 
Διάθεσης Αποτελεσμάτων δημοσιεύεται υποχρεωτικά σε 
μια πολιτική και μια οικονομική εφημερίδα. 

5. Στις Οικονομικές Καταστάσεις περιλαμβάνονται υπο¬ 
χρεωτικά τουλάχιστον τα στοιχεία των υποδειγμάτων που 
αναφέρονται στο Κλαδικό Λογιστικό Σχέδιο των Φ.Κ.Α., 
εφόσοντα στοιχεία αυτά υπάρχουν στο Λ.Α.Ε. 

6. Πράξεις που επηρεάζουν τα αποτελέσματα της χρή¬ 
σης ή αναφέρονται σ' αυτή ή άπτονται με οποιοδήποτετρό- 
πο του Ισολογισμού της, εφόσον τα στοιχεία αυτών των 
πράξεων περιέρχονται στο Λ.Α.Ε. μετά τη λήξη της χρήσης 
και εντός της προθεσμίας κλεισίματος του Ισολογισμού, 
λογίζονται ως ημερολογιακές πράξεις Ισολογισμού. 

Άρθρο 39 
Έλεγχος Δαπανών 

1. Οιπάσης φύσεως δαπάνες του Λογαριασμού υπόκει- 
νται σε προληπτικό έλεγχο που διενεργείται πριν την 
πραγματοποίησή τους από τον Προϊστάμενο της Υπηρε¬ 
σίας Προληπτικού Ελέγχου Δαπανώντου ΟΓΑκαιαπότον 
αρμόδιο για τον ΟΓΑ Πάρεδρο του Ελεγκτικού Συνεδρί¬ 
ου. 

2. Μετά τη λήξη κάθε οικονομικού έτους διενεργείται 
έλεγχος για τις δαπάνες που πραγματοποιήθηκαν τόσο 
από το Σώμα Ορκωτών Ελεγκτών Λογιστών, όσο και από 
το Ελεγκτικό Συνέδριο, ταυτόχρονα με τον έλεγχο που 
διενεργείται στη διαχείριση του ΟΓΑ. 

ΚΕΦΑΛΑΙΟ Ζ’ 

ΠΑΡΑΓΡΑΦΕΣ 

Άρθρο 40 

Παραγραφή αξιώσεων του Λ.Α.Ε. 

1. Χρέη προς το Λ. Α. Ε. από εισφορές ασφαλισμένων πα¬ 
ραγράφονται σύμφωνα με τα ισχύοντα για τις εισφορές 
στον Κλάδο Κύριας Ασφάλισης Αγροτών του ΟΓΑ. 

2. Κάθε άλλο χρέος προς το Λ.Α.Ε. παραγράφεται, εφό¬ 
σον δεν ορίζεται διαφορετικά από τις διατάξεις του πα¬ 
ρόντος, μετά πέντε έτη από τη λήξη του οικονομικού 
έτους μέσα στο οποίο βεβαιώθηκε. 

Εάν όμως η βεβαίωση του χρέους έγινε πριν αυτό κατα¬ 
στεί ληξιπρόθεσμο, ολικά ή μερικά, η παραγραφή αρχίζει 
από την επομένη της λήξης του οικονομικού έτους κατά 
το οποίο αυτό κατέστη ληξιπρόθεσμο. 

3. Εικοσαετής παραγραφή, που αρχίζει από τη λήξη του 
οικονομικού έτους μέσα στο οποίο βεβαιώθηκαν, ισχύει 
για τα παρακάτω χρέη προς το Λ.Α.Ε. 

α. Χρέη από τελεσίδικες δικαστικές αποφάσεις, εκτός 
αυτών που προέρχονται από πρόστιμα ή χρηματικές ποι¬ 
νές καθώς και από έξοδα και τέλη που επιβάλλονται με 
την ίδια απόφαση με την οποία επιβλήθηκαν τα πρόστιμα 
ή οι χρηματικές ποινές, που υπάγονται στην πενταετή πα¬ 
ραγραφή. 

β. Χρέη από άπιστη διαχείριση που δημιουργούνται από 
τη διαπίστωση ελλειμμάτων στις διαχειρίσεις των υπολό¬ 
γων κατά τους ορισμούς και τη διαδικασία των διατάξεων 
τηςπαρούσης. 

γ. Χρέη από χρηματικές αξιώσεις υπέρ του Λ.Α.Ε. που 
προέρχονται από συναφθείσα σύμβαση. 

δ. Χρέη που δημιουργούνται από συμβάσεις και διατά¬ 
ξεις τελευταίας βούλησης. 

ε. Χρέη από παροχές. 

στ. Χρέη από καταλογισμούς που επιβλήθηκαν από 
οποιαδήποτε αρμόδια κατά νόμο Διοικητική Αρχή. 

4. Χρέη προς το Λ.Α.Ε. από παρακρατηθέντα ή για λο¬ 
γαριασμό του εισπραχθέντα τέλη και δικαιώματα, παρα¬ 
γράφονται μετά δέκα έτη από τη λήξη του οικονομικού 
έτους στο οποίο βεβαιώθηκαν. 

5. Χρέη προς το Λ.Α.Ε. που προέρχονται από απαιτήσεις 
που περιήλθαν σ’ αυτόν από οιονδήποτε λόγο, οι οποίες 
δεν είχαν παραγραφεί στο πρόσωπο του δικαιοπαρόχου 
μέχρι τη μεταβίβασή τους στο Λογαριασμό, παραγράφο¬ 
νται μετά πέντε έτη από τη λήξη του οικονομικού έτους 
μέσα στο οποίο βεβαιώθηκαν. 


ΚΕΦΑΛΑΙΟ Η’ 

ΜΗΧΑΝΟΓΡΑΦΙΚΗ ΤΗΡΗΣΗ ΒΙΒΛΙΩΝ ΚΑΙ ΕΚΔΟΣΗ 
ΠΑΡΑΣΤΑΤΙΚΩΝ ΣΤΟΙΧΕΙΩΝ 

Άρθρο 41 

Μηχανογράφηση γενικά 

1. Στην περίπτωση που ο ΟΓΑ χρησιμοποιεί ηλεκτρονι¬ 
κά μέσα για την τήρηση των βιβλίων ή και την έκδοση των 
παραστατικών στοιχείων, η τήρηση των βιβλίων του 
Λ.Α.Ε. υπάγεται και στις διατάξεις των άρθρων του 
Π.Δ.80/97, οι οποίες κατισχύουν των αντιστοίχων σχετι¬ 
κών διατάξεων της απόφασης αυτής. 

2. Στις περιπτώσεις που εφαρμόζεται σύστημα χειρό¬ 
γραφο και μηχανογραφικό, ισχύουν οι αντίστοιχες, κατά 
περίπτωση διατάξεις. 

ΚΕΦΑΛΑΙΟ Θ’ 

ΕΠΕΝΔΥΣΕΙΣ ΚΑΙ ΔΙΑΧΕΙΡΙΣΗ ΚΕΦΑΛΑΙΩΝ 

Άρθρο 42 

Διαχείριση Κεφαλαίων 

1. Η ταμιακή διαχείριση του Λ.Α.Ε. ανατίθεται στο ίδιο 
πιστωτικό Ίδρυμα, στο οποίο ανατίθεται κάθε φορά η λοι¬ 
πή ταμιακή διαχείριση του ΟΓΑ. 

2. Τα πλεονάζοντα κεφάλαια του Λ.Α.Ε. που σχηματίζο¬ 
νται πέραν από τις τρέχουσες υποχρεώσεις αυτού, κατα¬ 
τίθενται στο Κοινό Κεφάλαιο των Νομικών Προσώπων Δη¬ 
μοσίου Δικαίου και Ασφαλιστικών Φορέων (Κ.Κ.Ν.Π.Δ.Δ. 
και Α.Φ), το οποίο διαχειρίζεται η Τράπεζα της Ελλάδος 
σύμφωνα με τις διατάξεις του Ν.2469/1997 τηρουμένων 
των διατάξεων του Α.Ν 1611/50, όπως ισχύουν κάθε φο¬ 
ρά. 

Άρθρο 43 

Επένδυση Κεφαλαίων 

Τα διαθέσιμα κεφάλαια του Λ.Α.Ε. μπορεί να επενδύο¬ 
νται με απόφαση της Διαχειριστικής Επιτροπής και έγκρι¬ 
ση του Δ.Σ. του ΟΓΑ τηρουμένων των διατάξεων γενικών 
ή ειδικών νόμων, που ισχύουν κάθε φορά για την τοποθέ¬ 
τηση των Κεφαλαίωντων Φορέων Κοινωνικής Ασφάλισης. 

Άρθρο 44 
Δωρεές 

Στην περίπτωση απόκτησης με δωρεά ακινήτων ή κινη¬ 
τών πραγμάτων, η Διαχειριστική Επιτροπή του Λ.Α.Ε., με¬ 
τά από έγκριση του Δ.Σ. του ΟΓΑ, μπορεί να αναλαμβάνει 
κάθε δαπάνη που θεωρείται κατά την κρίση της αναγκαία 
ή επωφελής για την αξιοποίηση της δωρεάς. 

ΚΕΦΑΛΑΙΟ Ι' 

ΣΥΜΒΑΣΕΙΣ ΚΑΙ ΠΡΟΜΗΘΕΙΕΣ 

Άρθρο 45 

Συμβάσεις για λογαριασμό του Λ.Α.Ε. 

1. Για κάθε σύμβαση του Λ.Α.Ε. που συνεπάγεται δαπά¬ 
νη του προϋπολογισμού αυτού και αφορά τη χορήγηση 
των παροχώντου, προηγείται η διενέργεια δημόσιου μει¬ 
οδοτικού διαγωνισμού, σύμφωνα με τις διατάξεις περί 
προμηθειών που ισχύουν για τον ΟΓΑ. 

2. Συμβάσεις με τις οποίες δημιουργούνται υποχρεώ¬ 
σεις σε βάρος του Λ.Α.Ε. δεν δύνανται να συνομολογη- 
θούν, εφόσον δεν προβλέπονται από τις γενικές ή ειδικές 
διατάξεις που διέπουν αυτόν. 

Ως γενικές διατάξεις νοούνται εκείνες οι οποίες ναι μεν 

δεν παρέχουν άμεση εξουσιοδότηση για πραγματοποίη¬ 
ση ορισμένης δαπάνης, προσδιορίζουν όμως το σκοπό 
και τη λειτουργική αποστολή του Λ.Α.Ε. και καθορίζουν 
τους τομείς δράσης αυτού για την επίτευξη του σκοπού 
του. 

3. Στις προγραμματικές συμβάσεις, που συνάπτονται, 
σύμφωνα με τις διατάξεις του εδαφ. ε' της παρ. 2 του άρ¬ 
θρου 3 του Ν. 3050/2002, δύναται να προβλέπεται η χο¬ 
ρήγηση προκαταβολής έως ποσοστού 95% του συνολι¬ 
κού προϋπολογισθέντος ποσού της προγραμματικής 
σύμβασης. 

Το ποσό της προκαταβολής αφαιρείται κατά την εκκα¬ 
θάριση της δαπάνης εφαρμογής του προγράμματος, που 
προβλέπει η προγραμματική σύμβαση. 

Άρθρο 46 
Προμήθειες 

Οι προμήθειες των πάσης φύσης αναλωσίμων ή μη υλι¬ 
κών, για τις ανάγκες λειτουργίας του Κλάδου (Δ/νσης) 
Αγροτικής Εστίας, γίνονται από τον Κλάδο Οικονομικών 
Υπηρεσιών του ΟΓΑ, σύμφωνα με τις ισχύουσες κάθε φο¬ 
ρά διατάξεις περί προμηθειών του Δημοσίου, όπως και 


για τις υπόλοιπες υπηρεσίες του ΟΓΑ και επιβαρύνουν το 
Λ.Α.Ε. με το φύλλο μερισμού, που προβλέπεται στις δια¬ 
τάξεις της παρ. 3 του άρθρου 11. 

ΚΕΦΑΛΑΙΟ ΙΑ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 47 

1. Το Λογιστικό και Οικονομικό έτος του Λ.Α.Ε. κατά το 
πρώτο έτος λειτουργίας του αρχίζει από 13.9.2002 και λή¬ 
γει στις 31.12.2003. 

2. Θέματα Οικονομικής Οργάνωσης και Λογιστικής Λει¬ 
τουργίας του Λ.Α.Ε., που δεν ρυθμίζονται από τις διατά¬ 
ξεις της παρούσας απόφασης, αντιμετωπίζονται σύμφω¬ 
να με τα ισχύοντα στον ΟΓΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ 

Γ. ΦΛΩΡΙΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΙ.ςΐΓ - θ-ιτΐ3ίΙ: \λ/θΙ 3 ιτι 331 θγ @ βΐ.ςι - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θπγο για κάθε επιπλέον σελίδα. 

Σε μορφή ΟΩ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































